阿古路

阿古路係前阿根廷足球員，踢前鋒。佢前任外父係阿根廷足球員馬勒當拿。

佢2003年喺阿根廷嘅獨立隊出道，2006年轉投西班牙馬德里體育會，2011年轉投英倫曼城，喺曼城十年期間，曾經贏得多項球會錦標。

2021年阿古路免費轉投西班牙巴塞隆拿，但佢踢咗五場之後，就因為心律不正而缺陣。12月15號宣佈掛靴。

喺2008年夏季奧林匹克運動會嘅男子足球比賽當中，佢同美斯、迪馬利亞、列基美、馬斯查蘭奴做咗阿根廷成功衛冕奧運男子足球金牌嘅功臣。2021年美洲國家盃係佢贏到嘅唯一一個國際賽錦標。

阿根廷足球員
馬德里體育會球員
曼城球員
巴塞隆拿球員